sinarproject/legisdata huggingface dataset:
Pertanyaan 164: LIPUTAN RANGKAIAN MUDAH ALIH DAN INTERNET LUAR BANDAR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RIZAM BIN ISMAIL (N01 SUNGAI AIR TAWAR)
Jawapan oleh: Y.A.B. Dato' Menteri Besar

Y.B. TUAN RIZAM BIN ISMAIL

Apakah tindakan Kerajaan Negeri untuk meningkatkan liputan rangkaian mudah alih dan internet di kawasan luar bandar yang sangat teruk liputannya?

Adakah kerajaan negeri akan memperluaskan liputan wifi smart selangor ke kampung - kampung dan meningkatkan kualiti liputannya?

Y.A.B. Dato' Menteri Besar

Kerajaan Negeri Selangor sedang bekerjasama dengan syarikat-syarikat telco untuk menyelaras pembangunan Pelan Fiberisasi dan Kesalinghubungan Kebangsaan (National Fiberisation and Connectivity Plan - NFCP) dan pelan- pelan pembangunan ini dapat meningkatkan keluasan kawasasan liputan terutama di luar bandar.

Liputan WiFi Smart Selangor ke kampung – kampung, buat ketika ini adalah bergantung sepenuhnya kepada capaian pembekal perkhidmatan sedia ada. Kerajaan Negeri Selangor bersama-sama dengan MBI dan SMARTSEL sedang melaksanakan penyusunan kawasan liputan dan memastikan kawasan-kawasan perumahan di luar bandar diberi keutamaan.